**MICROBIOMUL INTESTINAL - O CONSTELAȚIE A MICULUI UNIVERS**

Dr. Constantin Tudor

Institutul Clinic Fundeni, Secția Clinică de Gastroenterologie II

Microbiomul intestinal reprezintă o componentă majoră a sistemelor de apărare și adaptare la nivelul fiecărui individ uman interacționând  cu cel nazal, conjunctival, orofaringian, vaginal și mai ales cu cel tegumentar. Microbiomul intestinal are particularități evolutive dovedite științific în cadrul evoluției fiecărui individ reprezentând o amprenta bacteriologică stabilă, constantă, rezistentă și reversibilă (inclusiv după antibioterapie). Microbiomul intestinal este constant diferit la individul obez față de cel normoponderal, la cel cu boala intestinală cronică comparativ cu cea  acută. Axul creier-intestin obiectivat științific este completat de  ultimele studii prin  axul creier-intestin-tegument. Studiile clasice microbiologice au fost up-gradate  major în ultimii ani prin secvențierea  ADN-ului  bacterian nu numai la nivel de cercetare, dar și prin descifrarea intercomunicării bacteriene la nivel de specie și la nivel interspecii. Tratamentele moderne vizând folosirea transplantului fecal în diareea cu Clostridium  difficile non-responsivă la antibioterapie, dar și în cazurile severe, non-responsive de boală Crohn și rectocolită ulcerohemoragică obiectivează valoarea cercetărilor efectuate până acum. ,, În alte ceruri să privești, dar sub cerul lumii tale să visezi,, îndeamnă Constantin Noica..., dar iată că multe ,,vise”, au fost materializate!